Document ID: 32010R0600
Publication Date: 2010-07-08

Title and Content:
NARIADENIE KOMISIE (EÚ) č. 600/2010
z 8. júla 2010,
ktorým sa mení a dopĺňa príloha I k nariadeniu Európskeho parlamentu a Rady (ES) č. 396/2005, pokiaľ ide o doplnenie a úpravu príkladov príbuzných odrôd alebo iných produktov, na ktoré sa vzťahujú rovnaké MRL
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 396/2005 z 23. februára 2005 o maximálnych hladinách rezíduí pesticídov (MRL) v alebo na potravinách a krmivách rastlinného a živočíšneho pôvodu a o zmene a doplnení smernice Rady 91/414/EHS (1), a najmä na jeho článok 4,
keďže:
(1)
Niekoľko členských štátov požiadalo o menšie úpravy a doplnenia prílohy I k nariadeniu (ES) č. 396/2005 v stĺpci Príklady príbuzných odrôd alebo iných produktov, na ktoré sa vzťahujú rovnaké MRL.
(2)
Tieto úpravy a doplnenia sú potrebné, aby sa do prílohy I k nariadeniu (ES) č. 396/2005 zaradili nové druhy ovocia, zeleniny a obilnín, ktoré sú medzičasom dostupné na trhu členských štátov.
(3)
Je vhodné doplniť tieto druhy ovocia, zeleniny, obilnín a živočíšnych produktov: mineola tangelo, trnka obyčajná, ostružina arktická, černica, machovka, Citrofortunella floridana, garcínia mangostánová, hylocereus, šachor (Cyperus Esculentus), aktinídia význačná, korene ligurčeka, korene angeliky lekárskej, korene horca, rajčiakovec, kustovnica čínska, kustovnica cudzia, čínska kapusta Brasica parachinensis, kapusta bezhlávková, kel kučeravý, listy hrachu a reďkovky, listy a semeno láskavca, slanobyľ, semená Cucurbitacea okrem tekvice, mrlík čílsky, kvety bazy čiernej, listy gingka, jedlé kvety, mäta a zverina. Brusnica obyčajná sa presúva z kategórie „čučoriedky“ do kategórie „brusnice“. Latinský názov viniča sa mení podľa medzinárodného názvoslovia.
(4)
Nariadenie (ES) č. 396/2005 by sa preto malo zodpovedajúcim spôsobom zmeniť a doplniť.
(5)
Opatrenia ustanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat a Európsky parlament ani Rada proti nim nevzniesli námietku,
PRIJALA TOTO NARIADENIE:
Článok 1
Príloha I k nariadeniu (ES) č. 396/2005 sa nahrádza textom prílohy k tomuto nariadeniu.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 8. júla 2010

Classification:
Level 1 Topics: 100158
100149
100157
100156
Level 2 Topics: 100257
100261
100254
100215
100249
100250
Level 3 Topics: 2723
1277
2479
3641
2014
2737
2735
1268
All Topics: 1277
1590
2357
2723
2735
2737
3646
3885
6569